Лекција 1.4 - Технологија

|  |  |  |
| --- | --- | --- |
| Лекција 1.4 - Технологија | | Времетраење: 90 минути |
| **Потребни средства:**   * Персонален компјутер/Лаптоп опремен со софтверски верзии компатибилни со подготвените материјали * Презентација во PowerPoint * Проектор и платно * Интернет пристап (доколку е достапен) * Табла * Маркери за табла (најмалку по 2 сини, црни, црвени и зелени) * 2 флипчарт табли со соодветни листови хартија * Тетратки и пенкала. * Самолеплива гума или слично средство за привремено прикачување на листовите на ѕид | | |
| **Цел на сесијата:**  Сесијата дава информации за технологијата со која ќе се среќаваат судиите и обвинителите во текот на својата работа, а која ја користат криминалците, за да сторат кривично дело, како и органите за спроведување на законот, за да го откријат. Целта на сесијата е да ѝ се овозможи на публиката да се стекне со доволно знаење за технологијата за да може поефективно да функционираат во своите улоги. | | |
| **Цели:**  До крајот на сесијата, слушателите ќе можат:   * Да ги препознаат вообичаените компоненти на дигиталните уреди и да ја разберат нивната улога * Да опишат што претставува интернетот, како некој може да се поврзе на него, и какви можни траги може да се остават со тоа * Да ги наведат некои од интернет услугите и апликациите коишто тие може да ги сретнат во својата улога како обвинители и судии   Да дадат примери за проблеми коишто темната мрежа може да ги предизвика во кривичното гонење. | | |
| **Упатство за обучувачи**  Оваа сесија има за цел на обучувачот да му даде рамка за изработка на наставен материјал за обука што ќе го испорача како дел од поширока програма. Материјалот не може да биде сеопфатен, бидејќи технологијата се менува толку брзо што секоја детална техничка спецификација ќе застари речиси веднаш штом ќе се објави документот. Од суштинско значење за функционирањето на правосудниот систем е да се поведе сметка судиите и обвинителите да имаат доволно познавање за техничките работи, бидејќи се однесуваат на материја со која работат. Оваа сесија дава преглед на релевантните аспекти на технологијата и нејзината важност за кривично-правниот систем. Обезбедена е и презентација во PowerPoint, како ресурс кој обучувачот може да го користи доколку смета дека е соодветно.  Сесијата дава информации за технологијата со која ќе се среќаваат судиите и обвинителите во текот на својата работа, а која ја користат криминалците, за да сторат кривично дело, како и органите за спроведување на законот, за да го откријат. Презентација во PowerPoint има за цел да им ја претстави технологијата на претставниците. Сепак, таа треба да послужи само како образец и треба да се прилагоди од страна на обучувачот за да одговара на целната публика, временскиот распоред и информациите што се релевантни за неговата земја. Обучувачот треба да се обиде да искористи практични примери од реалниот свет, како и демонстрации за да го потенцира наученото.  Времето одвоено за оваа сесија, во оваа верзија, е намалено од 180 минути на 90 минути, така што ќе биде неопходно обучувачот да ги прилагоди материјалите за да се задоволат потребите на сите публики, а тие може да се разликуваат, на пример, зависно од правниот систем од една до друга земја, каде што се одвива обуката. Како што беше кажано, материјалот дава рамка врз која обучувачот треба да ги подготви своите материјали што ќе ги испорача, во согласност со целите на лекцијата.  Времетраењата наведени подолу се само провизорни индикации колкаво време треба да се одвои за секој дел од лекцијата. По потреба, некои делови може да се опфатат и со повеќе од една од предвидените три сесии.   * Вовед и отворање (дневен ред и цели на сесијата) (5 минути) * Дел 1 – Делови и функции на компјутерот (15 минути) * Дел 2 – Делови на интернетот и како настанал (20 минути) * Дел 3 – Поврзување на интернетот (15 минути) * Дел 4 = Интернет услуги и апликации (15 минути) * Дел 5 – Длабока мрежа (Deep Web), анонимност и темна мрежа (Dark Web) (15 минути) * Резиме (5 минути)   Пакетот слајдови за оваа презентација е опширен – и во делот за содржина на лекцијата, кој следува подолу, дадени се упатства за тоа што е суштински важно, а кои може да се исфрлат или скријат, доколку е потребно. | | |
| **Содржина на лекцијата** | | |
| **Број на слајдови** | **Содржина** | |
| 1 до 4  Задолжително | Почетните слајдови се воведот во сесијата и ги содржат дневниот ред и целите на сесијата. Обучувачот треба да поведе сметка соодветно да ги измени кога ќе се одлучи некои слајдови и тематски области да се исфрлат. Овие слајдови се мирен вовед во материјата и јасно покажуваат дека брзината со која се менува технологијата е вон секаква претстава што можеле да си ја замислат дамнешните експерти. Ова беше вовед во компјутерскиот хардвер, кој сега е исфрлен од овој курс. Подготвителниот материјал за електронските докази детално ги разглобува дигиталните уреди и веќе не е потребно да се вклучат овде. | |
| 5 до 33  Важно | Овој дел има за цел виртуелно да изгради еден компјутер и да објасни од што се состои еден дигитален уред и каква улога имаат тие делови. Зборува за хардверот и софтверот, и ја покажува сличноста помеѓу уредите, и со тоа ги запознава претставниците.  Обучувачот може да избере да ги опише компонентите на свој начин, но овој комплет на слајдови со сликите дава преглед на технологијата – и каде што е потребно, дава споредба помеѓу традиционалните компјутери и помалите, повеќе мобилни уреди.  Овој дел завршува со вовед во оперативните системи и софтвер, вклучително и виртуелните средини, на многу базично ниво. | |
| 34 до 55  Задолжително | Овие слајдови зборуваат за историјата на интернетот, и се едноставен вовед во темата. Обучувачот може да внесе и свои сопствени информации за да ја опише историјата.  Даваат вовед во мрежите и поврзувањето, пред да се премине кон поширокиот интернет, со кратка историја и поглед врз главните делови, кои може да се искористат за криминални активности, и како да се истражуваат. | |
| 56 до 68  Задолжително | Овој дел ја разработува механиката на поврзувањето кон интернетот и ги воведува претставниците во некои од ресурсите што може да се искористат за пронаоѓање информации откако ќе се оствари поврзувањето.  Обучувачот може да внесе и свои сопствени информации за да го опише поврзувањето и спроведувањето на истрагата. | |
| 69 до 102  Важно | Овој дел ги разгледува интернет услугите и апликациите кои може да се појават во кривичната материја. Обучувачот може да внесе и свои сопствени информации или примери за да ги опише.  На некои слајдови се содржи интернет статистика. Обучувачот е одговорен да поведе сметка да ги ажурира овие статистики и, колку што е можно, да бидат релевантни за публиката – сепак, беа точни во времето на пишувањето на овие слајдови (август 2020). | |
| 103 до 116  Задолжително | Овој дел ги воведува претставниците во длабоката мрежа, анонимност и темната мрежа, и им овозможува на претставниците да добијат познавање на технологиите и терминологиите што може да се сретнат во ваквите истраги.  Обучувачот може да внесе и свои сопствени информации или примери за да ги опише, или да изврши онлајн демонстрации, ако врската го допушта тоа. | |
| 117 до 118  Задолжително | Последниот дел дава можност за обучувачот да се наврати на она што било научено во лекцијата и да провери дали се исполнети целите. Исто така, на претставниците им се дава иста можност, како и да постават прашања, ако им е потребно појаснување. | |
| **Практични вежби**  За оваа сесија конкретно не се предвидени практични вежби, бидејќи нема гаранции дека потребното ниво на технологија и интернет пристапот потребни за да се направат таквите вежби ќе бидат достапни во сите сали за обука.  Обучувачот во иднина може да избере да го надополни учењето со вежби, доколку обуката се спроведува во средина каде што постојат погодни услови за вежбата. | | |
| **Проценка/Проверување на знаење**  За овој курс не се предвидени посебни проверки на знаењето освен она што е наведено погоре. Не се бара официјално оценување. | | |