**ВОВЕДЕН КУРС ЗА ОБУКА НА СУДИИ И ОБВИНИТЕЛИ**

1. КРАТОК ПРЕГЛЕД НА ПРЕДЛОГ ЗА ВОВЕДЕН КУРС ЗА ОБУКА

Овој воведен курс за обука е важен и потребен, бидејќи ги дава темелите на знаење за судиите, магистратите и обвинителните за сајбер-криминал. Истиот е потребно да им овозможи на учесниците добро разбирање на основните концепти за сајбер-криминал и други сродни теми. Пред сè, овој курс треба да обезбеди солидна основа за идните курсеви, како што е Напредниот курс и други специјализирани курсеви. Да повториме, овој воведен курс мора да послужи како темел за идни обуки.

Три и пол дневниот Воведен курс за обука за сајбер-криминал за судии, магистрати и обвинители, како што кажува називот, треба да биде курс каде што на учесниците ќе им бидат презентирани најважните основи на предметите, концептите и темите поврзани со сајбер-криминал. Курсот треба од почетокот да ги заинтригира учесниците и да го поттикне нивниот интерес. Тоа вклучува вовед во концептите за сајбер-криминал и, доколку е можно, објаснување на терминологиите кои се клучни за разбирање на одредбите од Конвенцијата од Будимпешта, локалното законодавство и концептите во врска со дигиталните докази и меѓународната соработка.

Сесијата за јавно приватно партнерство не е вклучена, бидејќи може накратко да се дискутира при Воведот во меѓународна соработка.

**ДЕН 1**

**9:00 1.ВОВЕДНИ ЗАБЕЛЕШКИ / ПОЗДРАВНИ ГОВОРИ (30 минути)**

Презентирано од следните:

Делегација на ЕУ

Совет на Европа – Менаџер на проект

Локални/Национални власти

**9:30 2. ГРАДЕЊЕ КАПАЦИТЕТИ ЗА САЈБЕР-КРИМИНАЛ - СОВЕТ НА ЕВРОПА (30 минути)**

***Презентирано од Совет на Европа – Менаџер на проект***

Сесија за информирање на учесниците за напорите на Советот на Европа во градењето капацитети за сајбер-криминал преку неколку нивни проекти, како што е Glacy +

**10:00 3. ВОВЕД ВО КУРСОТ И СТАБИЛИЗИРАЊЕ (levelling-off)**

**(30 минути)**

***Презентирано од експерт на Советот на Европа***

Воведот и стабилизирањето се за презентирање на целите на обуката и за добивање повратни информации за очекувањата на учесниците, како и нивните прашања за постапување со случаи поврзани со прекршоци за сајбер-криминал.

Главната цел на оваа сесија е да се запознаат учесниците со општиот преглед на курсот, како и со неговите цели. Исто така, на учесниците им се презентираат основните правила за непречено одвивање на обуката.

Ова е совршено време да се „скрши мразот“ со учесниците. Можете да ги оставите накратко да ги споделат своите согледувања и некои од прашањата во однос на обуката.

За време на оваа сесија, обучувачот треба да ги „загрее“ за обуката, така што учесниците ќе бидат заинтересирани уште од почетокот.

**10:30 Пауза за кафе**

**11:00 4. ПОЧЕТНА АНКЕТА И ПРАШАЛНИК**

**(30 минути)**

На учесниците им се дава прашалник, со цел да можат да ги напишат своите прашања и точки на загриженост, на кои експертите ќе им одговорат подоцна во текот на курсот. Ова оди во прилог со почетната анкета што доаѓа во форма на почетен тест (одредено е време од 10 минути) што им дава на обучувачите преглед за тоа колкави се знаењата на учесниците и им дава на обучувачите идеја за тоа како да ја презентираат својата дадена тема.

Во прилот е примерок од почетен тест што го користиме за обука за сајбер-налози.

**11:30 5. ОСНОВИ НА ИНТЕРНЕТ ЗА СУДИИ И ОБВИНИТЕЛИ,**

**(1,5 час )**

***Презентирано од експерт од Советот на Европа или локален обучувач***

Оваа сесија им дава на учесниците информации за основи во однос на компјутерските и интернет технологиите. Слично на воведот во сесијата за технологија, но само нејзините основни точки.

Теми кои се однесуваат со

1. Потсетник за компјутерските делови и функции
2. Интернетот и како настанал
3. Како работи и функционира интернетот
4. Интернет услуги и апликации

Може да бидат додадени други теми

Визуелни помагала или видеа може да бидат користени со цел подобро да се објасни и илустрира како функционира интернетот.

Интересни факти и статистички податоци можат да им бидат презентирани на учесниците на почетокот на сесијата, како што се глобалното користење на интернетот и мобилните телефони и како истите влијаеа врз светот. Доволно за да се започне дискусијата и да се привлече нивниот интерес за темата.

**1:00 ПАУЗА ЗА РУЧЕК**

**2:00 6. ОСНОВИ НА САЈБЕР-КРИМИНАЛ (Вовед во сајбер-криминал)**

**(1,5 час )**

Темата претставува преглед на сајбер-криминалот.

На крајот на сесијата, се очекува учесниците да се запознаат со

1. Основниот концепт на сајбер-криминал
2. Терминологии со кои учесниците ќе се сретнат за време на курсот, како што се различните видови на податоци (сообраќај, содржина и информации за претплатници), компјутерски систем и мрежа, снабдувач со услуги, итн. бидејќи ќе биде од важност за време на обуката и други идни курсеви
3. Видови на сајбер-криминал и нивното глобално влијание
4. Актуелни закани и предизвици

За време на дискусијата на оваа сесија, може да се дискутира за конкретни случаи што влијаеле на светот, со цел да се заинтересираат учесниците.

Регионални случаи, доколку постојат, се исто така добри примери за дискусија. Ова е исто така добра можност за да се добие чувство за состојбата со сајбер-криминалот, особено во земјата или регионот каде што се одржува обуката.

Исто така, практични примери можат да бидат корисни за подобро разбирање.

Исто така, се поттикнува користење на видеа во кои се зборува за сајбер-криминалот на глобално ниво што има создадено ризик за повеќе сектори во општеството, па дури и за владите.

Може да се презентираат статистички податоци за актуелниот сајбер-криминал што влијае на светот, како што се влијанието врз глобалната економија и безбедноста.

**3:30 ПАУЗА ЗА КАФЕ**

**4:00 7. ПРЕГЛЕД НА КОНВЕНЦИЈАТА ОД БУДИМПЕШТА**

**(45 минути)**

***Презентирано од експерт од Советот на Европа***

Кратка сесија од 45 минути за да им се даде на учесниците преглед за тоа што претставува договорот, земјите-членки и напорите на земјите кои сакаат да пристапат.

Исто така, ќе се дискутира и за елементите од договорите, како што се аспектите на суштинска, процедурална и меѓународна соработка...**ова исто така може да се поврзе со основите на сајбер-криминалот и да не се третира како посебна сесија**.

**4:45 КРАЈ НА ДЕН 1**

**ДЕН 2**

**9:00 8. ПРЕГЛЕД НА ДИГИТАЛНИ/ЕЛЕКТРОНСКИ ДОКАЗИ**

**(1,5 час)**

***Презентирано од експерт од Советот на Европа***

Целта е учесниците да идентификуваат

а. што претставува електронски доказ

б. видови на електронски доказ

в. извори и

г. карактеристики.

Може да се дискутира за разликата помеѓу физички и електронски докази.

Оваа сесија ќе се занимава со основните концепти, како што се хеш-вредности (или хешови/hash), зачувување на RAM-меморијата, наоѓање на избришани датотеки, итн.

Исто така, добро е да се вклучат **видеа** што ги илустрираат овие концепти.

Може да се спроведат **практични вежби**, како што е генерирање на хеш, што би било интересно за учесниците, бидејќи може да се побара некој од нив да ја направи демонстрацијата.

Со цел сесијата да биде интерактивна, може да се направи вежба со презентација на илустрации или слики од местото на злосторството, при што од учесниците ќе се побара да ги идентификуваат можните електронски докази.

Во ова време е соодветен вовед поврзан со содржината на упатството за електронски докази на Советот на Европа, како почетна основа за курсот за електронски докази.

Може да се вметнат основни концепти за прифатливост

Може да се презентираат и статистички податоци во врска со тоа колку луѓе користат компјутери и колку часови во денот ги користат. Ова е релевантно за нагласување дека има тони електронски докази што се зачувани и можат да се соберат или земат од нечиј сопствен електронски уред.

Тоа не треба да се продлабочи во оваа сесија, бидејќи ќе има посебен курс за електронските докази.

**10:30 ПАУЗА ЗА КАФЕ**

**11:00 9. СУШТИНСКИ ОДРЕДБИ ОД КОНВЕНЦИЈАТА ОД БУДИМПЕШТА**

**(1,5 час)**

***Презентирано од експерт од Советот на Европа***

Дел 1 – Прекршоци против доверливоста, интегритетот и достапноста на компјутерски податоци

Овој дел ги покрива суштинските одредби за прекршоци според Поглавје II, Оддел 1, Наслов 1 од Конвенцијата од Будимпешта.

Прекршоци против доверливоста, интегритетот и достапноста на компјутерски податоци и системи

а. Нелегален пристап (член 2)

б. Нелегално пресретнување (член 3)

в. Попречување на податоци (член 4)

г. Попречување на системи (член 5)

д. Злоупотреба на уреди (член 6)

Секој прекршок и неговите елементи мора да бидат дискутирани и објаснети на учесниците.

Добро е во дискусијата да се интегрираат неколку примери и вистинити случаи за подобро разбирање. Се претпочитаат примери за регионални случаи со цел учесниците да можат подобро да ги разберат.

Исто така, можеме да дозволиме некаква интеракција со публиката со тоа што ќе им дадеме можност да споделат некое искуство што може да го имаат на оваа тема.

**12:30 ПАУЗА ЗА РУЧЕК**

**1:30 10. СУШТИНСКИ ОДРЕДБИ ОД КОНВЕНЦИЈАТА ОД БУДИМПЕШТА**

**(1,5 час)**

***Презентирано од експерт од Советот на Европа***

Дел 2 – Прекршоци поврзани со содржина и компјутери

Овој дел ги покрива суштинските одредби за прекршоци според Поглавје II, Оддел 1, наслови 2, 3 и 4 од Конвенцијата од Будимпешта.

Прекршоци поврзани со компјутери (Наслов 2)

а. Фалсификати поврзани со компјутери (член 7)

б. Измама поврзана со компјутери (член 8)

Прекршоци поврзани со компјутери (Наслов 3)

а. Прекршоци поврзани со детска порнографија (член 9)

Прекршоци поврзани со кршење на авторско право и поврзани права (член 4).

а. Прекршоци поврзани со кршење на авторско право и поврзани права (член 10)

Секој прекршок и неговите елементи мора да бидат дискутирани и објаснети на учесниците.

Добро е во дискусијата да се интегрираат неколку примери и вистинити случаи за подобро разбирање. Се претпочитаат примери за регионални случаи со цел учесниците да можат подобро да ги разберат.

Исто така, можеме да дозволиме некаква интеракција со публиката со тоа што ќе им дадеме можност да споделат некое искуство што може да го имаат на оваа тема.

**3:00 ПАУЗА ЗА КАФЕ**

**3:30 11. ПРОЦЕДУРАЛНИ ОВЛАСТУВАЊА СПОРЕД КОНВЕНЦИЈАТА ОД БУДИМПЕШТА**

**(1,5 час)**

***Презентирано од експерт од Советот на Европа***

Дел 1 – Примена, услови и заштитни мерки

Налози за зачувување и генерирање

Овој дел ги покрива одредбите за процесно право според Поглавје II, Оддел 2, наслови 1, 2 и 3 од Конвенцијата од Будимпешта.

Во оваа сесија ќе бидат дискутирани следните теми:

1. Примена на процедурални овластувања (член 14)
2. Услови и заштитни мерки (член 15)
3. Забрзано зачувување на складираните компјутерски податоци (член 16)
4. Забрзано зачувување и делумно откривање на зачувавните податоци за сообраќајот (член 17)
5. Налог за генерирање (член 18)

Клучните концепти и елементи на секое процедурално овластување мора да бидат дискутирани и објаснети на учесниците.

Може да се дадат примери за случаи за понатамошно засилување и објаснување на концептите што може да бидат нови за некои, ако не и за повеќето учесници. Ова ќе го зголеми нивното разбирање на концептите.

Би се претпочитало доколку постојат регионални и локални случаи, бидејќи учесниците ќе можат подобро да ги разберат.

**5:00 КРАЈ НА ДЕН 2**

**ДЕН 3**

**9:00 12. ПРОЦЕДУРАЛНИ ОВЛАСТУВАЊА СПОРЕД КОНВЕНЦИЈАТА ОД БУДИМПЕШТА**

**(1,5 час)**

***Презентирано од експерт од Советот на Европа***

Дел 2 – Претрес и запленување, собирање во реално време, пресретнување

Овој дел ги покрива одредбите за процесно право според Поглавје II, Оддел 2, наслови 4 и 5 од Конвенцијата од Будимпешта.

а. Претрес и запленување на складирани компјутерски податоци (член 19)

б. Собирање на преносни податоци во реално време (член 20)

в. Пресретнување на содржински податоци (член 21)

На оваа сесија, темата за надлежност/јурисдикција според Оддел 3, член 22 исто така може да се дискутира, бидејќи влијае на процедуралните овластувања.

Може да се дадат примери за случаи за понатамошно засилување и објаснување на концептите што може да бидат нови за некои, ако не и за повеќето учесници. Ова ќе го зголеми нивното разбирање за концептите. Да повториме, се претпочитаат локални/регионални сценарија, бидејќи учесниците можат подобро да ги разберат.

**10:30 ПАУЗА ЗА КАФЕ**

**11:00 13. ОСНОВНИ КОНЦЕПТИ ЗА МЕЃУНАРОДНА СОРАБОТКА**

**(1,5 час)**

***Презентирано од експерт од Советот на Европа***

Оваа сесија на учесниците им дава преглед на основните концепти и принципи за меѓународна соработка.

Сесијата може да почне со повторно нагласување на глобалната димензија на сајбер-криминалот и неговата прекугранична природа, поради што е неопходна меѓународна соработка.

Механизмите за тоа како се спроведува меѓународната соработка може да бидат наведени заедно со преглед на MLA може да се дискутира како алатка за соработка.

Дискусија за различни организации, агенции и договори што ја овозможуваат и олеснуваат меѓународната соработка помеѓу земјите и нивните механизми за одговор може да се дискутираат тука.

Преглед на членовите од Конвенцијата поврзани со меѓународна соработка

а. Спонтани информации (член 26)

б. Експедитивно зачувување на складирани компјутерски податоци (член 29)

в. Експедитивно откривање на зачувани преносни податоци (член 30)

г. Заемна помош во врска при пристап до складирани компјутерски податоци (член 31)

д. Прекуграничен пристап до складирани компјутерски податоци со согласност или кога се јавно достапни (член 32)

ѓ. Заемна помош при собирање преносни податоци во реално време (член 33)

е. Заемна помош при пресретнување на содржински податоци (член 34)

ж. 24/7 мрежа (член 35)

Тука не треба детално да се дискутира, бидејќи постои специјализиран курс за меѓународна соработка.

Тука може да се воведе концептот на јавно приватно партнерство и да се претстави неговата интеракција со меѓународната соработка. НЕ може да се вклучи подлабока дискусија како целосна сесија за јавно приватно партнерство во курсот за меѓународна соработка.

**12:30 ПАУЗА ЗА РУЧЕК**

**1:15 14. ПРЕГЛЕД НА ИСТРАГА ЗА САЈБЕР-КРИМИНАЛ (Владини агенции и спроведување на законот)**

**(1 час)**

***Презентирано од ЕКСПЕРТ од локални органи за спроведување на законот и/или од Советот на Европа***

Оваа сесија им дава на учесниците преглед или општа идеја за тоа како органите за спроведување на законот ја вршат својата работа и кои владини агенции се клучни во истрагите за сајбер-криминал.

Сесијата може да ја одржи претставник од локалните органи за спроведување на законот, давајќи им на учесниците кратка содржина или преглед за тоа како се спроведува истрага за сајбер-криминал.

Ова може да им даде на учесниците работно знаење за тоа како се истражува случај пред да се иницира судска постапка. Ова го вклучува и процесот на оформување предмети/случаи, надзор и како тие да дојдат до заклучок дека случајот е подготвен за да се иницира судска постапка.

Ова знаење ќе биде корисно за кој било магистрат, судија или обвинител, бидејќи тие би знаеле како се собираат доказите што ќе им помогнат за време на судењето, особено кога поставуваат прашања на сведоци. Ова исто така би било корисно и за оценување на доказите донесени пред нив.

Оваа сесија може да биде дадена заедно со експерт од Советот на Европа кој може да ги сподели најдобрите практики што се применуваат низ целиот свет во врска со истрагите за сајбер-криминал.

**2:15 15. ЗАКОНОДАВСТВО ЗА САЈБЕР-КРИМИНАЛ (НАЦИОНАЛНО ЗАКОНОДАВСТВО)**

**(1,5 час)**

***Презентирано од експерт од Советот на Европа***

На оваа сесија се дискутира за локалното законодавство за сајбер-криминал, презентирано од претставник на засегнатата земја.

Се разгледува законот за сајбер-криминал и сродните закони на земјата и може да се направи паралелна споредба со Конвенцијата.

Исто така, може да се дискутира за ажурирање на напорите направени од земјата за зајакнување на своите закони во борбата против сајбер-криминалот.

**3:45 ПАУЗА ЗА КАФЕ**

**4:00 16. ГРАДЕЊЕ ВЕШТИНИ ЗА САЈБЕР-КРИМИНАЛ**

**(1 час)**

***Овозможено од експерт од Совет на Европа***

Учесниците може да бидат поделени во 3-4 групи. Секоја група ќе добие сценарио за случај каде што ќе треба да одговорат на прашања поврзани со темите дискутирани за време на курсот. Ова исто така служи и за проценување на нивното знаење. Ова ќе трае 1 час.

**5:00 КРАЈ НА ДЕН 3**

**ДЕН 4**

**9:00 17. ЗАВРШНА АНКЕТА**

Овој завршен тест (истиот тест што е даден како почетен тест) се дава за да се процени дали учесниците ги разбрале презентираните теми. Ова исто така ќе трае 10 минути.

**9:20 18. ГРУПНО ИЗВЕСТУВАЊЕ**

***Олеснето од експерт од Советот на Европа***

Секоја група потоа ќе пријави што дискутирале за време на групната дискусија. Тие треба да назначат известувач кој ќе го претстави извештајот.

Експертите ќе бидат панелисти што ќе коментираат и ќе ги критикуваат дадените одговори.

**10:30 ПАУЗА ЗА КАФЕ**

**11:00 19. ОТВОРЕН ФОРУМ (механизам за повратни информации)**

***Олеснето од експерт од Совет на Европа***

На оваа сесија, експертите ќе одговорат на прашањата предложени од учесниците во дадениот прашалник. Оваа сесија служи за разјаснување на нејасните работи и за дополнително зајакнување на знаењето и разбирањето на учесниците во врска со сајбер-криминалот.

**12:00 20. ПРЕЗЕНТАЦИЈА НА РЕЗУЛТАТИТЕ ОД ЗАВРШНИТЕ АНКЕТИ**

***Презентирано од експерт од Советот на Европа***

Резултатите од завршниот тест ќе бидат објавени наспрема почетниот тест за да се утврди подобрувањето.

**12:30 21. ЗАВРШНИ ЗАБЕЛЕШКИ (20 минути)**

***Презентиран од менаџерот на проектот од Советот на Европа***

***Локални претставници/органи***

Оваа сесија треба да биде флексибилна онолку колку што локалните организатори би сакале да биде. Ова ќе вклучува доставување на завршните забелешки и зборови на благодарност од Советот на Европа и локалниот организатор.

Начинот или како ќе се поделат сертификатите ќе зависи од тоа на колкава локална основа ќе го стори тоа организаторот. Истите можат едноставно да им бидат предадени на учесниците или пак може да се одржи церемонија на „дипломирање“, но истата би требало да биде кратка.

За време на оваа сесија, експертите од Совет на Европа треба исто така да ги потсетат учесниците да ги пополнат формуларите за оценка или за повратни информации за тоа како поминала обуката.

**1:00 КРАЈ НА ОБУКАТА**

Мора да се потсетат учесниците за образецот за оценка/повратни информации.